

Ηράκλειο, 19/09/2022

Αρ. Πρωτ.: Φ2/

**Προς:**

Τους κ.κ Δ/ντές,/ντριες & τους Προϊσταμένους /ες & το διδακτικό προσωπικό των δημοτικών σχολείων της 7ης & 8ης Ενότητας (ΠΕ70) Ηρακλείου

**Κοιν.:**

1. κ. Περιφερειακό Δ/ντή Π.Ε. και Δ.Ε. Κρήτης
2. κ. Δ/ντή Α/θμιας Εκπ/σης Ηρακλείου
3. Γραφείο Εκπαίδευσης Πυροσβεστικών Υπηρεσιών Ν. Ηρακλείου

**ΕΛΛΗΝΙΚΗ ΔΗΜΟΚΡΑΤΙΑ**

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε. ΚΡΗΤΗΣ

ΠΕΡΙΦΕΡΕΙΑΚΟ ΚΕΝΤΡΟ ΕΚΠΑΙΔΕΥΤΙΚΟΥ

ΣΧΕΔΙΑΣΜΟΥ (ΠΕ.Κ.Ε.Σ.) ΚΡΗΤΗΣ

Δ/νση: Ρολέν 4 - Τ.Κ. 71305 – Ηράκλειο

Πληροφορίες: Μπαγιάτη Ειρήνη – Σπαθαράκη Ανδρονίκη

Τηλ. : 2810 246860 -2810246403

Fax: 2810222076

Ε-mail: γραμματ.: [pekeskritis@sch.gr](mailto:pekeskritis@sch.gr)

Ε-mail προσωπ. : [ebagiati@mail.com](mailto:ebagiati@mail.com) & [anspatharaki@gmail.com](mailto:anspatharaki@gmail.com)

**Θέμα: «****Δήλωση συμμετοχής σε επιμορφωτικά σεμινάρια με θέμα:** ***Προστασία από σεισμούς και φυσικές καταστροφές»***

Προσκαλούμε το διδακτικό προσωπικό των σχολικών μονάδων της 7ης και 8ης Ενότητας Ηρακλείου να δηλώσουν συμμετοχή σε προαιρετικά επιμορφωτικά σεμινάρια με θέμα: «*Προστασία από σεισμούς και φυσικές καταστροφές*». Τα προαναφερθέντα σεμινάρια διοργανώνουν οι αρμόδιες Συντονίστριες Εκπαιδευτικού Έργου Π.Ε.70 του ΠΕ.Κ.Ε.Σ. Κρήτης των σχολείων των ως άνω Ενοτήτων Δρ. Μπαγιάτη Ειρήνη (8ης Ενότητας Ηρακλείου) και Δρ. Σπαθαράκη Ανδρονίκη (7ης Ενότητας Ηρακλείου) σε συνεργασία με το **Γραφείο Εκπαίδευσης Πυροσβεστικών Υπηρεσιών Ν. Ηρακλείου**, που ανταποκρίθηκε άμεσα και εθελοντικά στο σχετικό αίτημα επιμόρφωσης των εκπαιδευτικών.

Τα προαναφερθέντα σεμινάρια έχουν προγραμματιστεί σύμφωνα με την με αρ. πρωτ.: Φ7/109171/Δ1/8-9-2022 Εγκύκλιο του ΥΠΑΙΘ για τη Γ. Μαθητική Μέριμνα και την 1. προστασία από σεισμούς και φυσικές καταστροφές αλλά και την αναγκαιότητα να γίνεται εκπαίδευση πυρασφάλειας του διδακτικού προσωπικού από την Πυροσβεστική Υπηρεσία με βάση τον «Εσωτερικό Κανονισμό Σχολικής Μονάδας (ΔΑΙ) και Μνημόνιο Ενεργειών για τη διαχείριση πυρκαγιών, ακραίων καιρικών φαινομένων, τεχνολογικών καταστροφών και ΧΒΡΠ περιστατικών».

Τα προαιρετικά αυτά σεμινάρια θα πραγματοποιηθούν την περίοδο Οκτώβριος 2022 – Νοέμβριος 2022 σε ώρες εκτός υπηρεσίας των συμμετεχόντων εκπαιδευτικών (14:00 με 17:00), θα έχουν εργαστηριακή μορφή και θα λάβουν χώρα στο Ηράκλειο (1η ομάδα εκπαιδευομένων) και στις Μοίρες (2η ομάδα εκπαιδευομένων).

Οι συμμετέχοντες εκπαιδευτικοί θα πρέπει να ανήκουν στις ομάδες Προσωπικού Πολιτικής Άμυνας της εκάστοτε σχολικής μονάδας οι οποίες θα μεριμνήσουν για τις ενέργειες διαχείρισης του κινδύνου στο Σχολείο, όπως αποφασίστηκε από το Σύλλογο των Εκπαιδευτικών, μετά από πρόταση του Διευθυντή. Οι εκπαιδευτικοί που ανήκουν στις ομάδες Προσωπικού Πολιτικής Άμυνας της εκάστοτε σχολικής μονάδας οφείλουν να εκπαιδεύονται και εκπαιδεύουν τους μαθητές σχετικά με τις ενέργειες που προβλέπονται για την εφαρμογή του Σχεδίου Έκτακτης Ανάγκης, συμμετέχοντας στις προβλεπόμενες ασκήσεις ετοιμότητας με βάση το πρωτόκολλο «Εσωτερικού Κανονισμού Σχολικής Μονάδας (ΔΑΙ) και Μνημόνιο Ενεργειών για τη διαχείριση πυρκαγιών, ακραίων καιρικών φαινομένων, τεχνολογικών καταστροφών και ΧΒΡΠ περιστατικών».

Για την εύρυθμη διοργάνωση της ως άνω σειράς σεμιναρίων προσκαλούνται οι εκπαιδευτικοί των σχολικών μονάδων της 7ης και 8ης Ενότητας Ηρακλείου που επιθυμούν, να δηλώσουν συμμετοχή στη φόρμα:

<https://docs.google.com/forms/d/1U8mpyT8H9alVPDllnJgCIq8jN0tP-EWvQCdbr8KR6bk/edit>

Έως την **Παρασκευή 30 Σεπτεμβρίου 2022 και ώρα 14:00**΄.

Παρακαλώ να ενημερωθεί το διδακτικό προσωπικό του σχολείου σας.

Οι Συντονίστριες Εκπαιδευτικού Έργου (ΠΕ 70)

του ΠΕ.Κ.Ε.Σ. Κρήτης

Δρ. ΜΠΑΓΙΑΤΗ ΕΙΡΗΝΗ &

Δρ. ΣΠΑΘΑΡΑΚΗ ΑΝΔΡΟΝΙΚΗ

Εσωτερική διανομή: 1. Δρ. Μαρτίνου Σωτηρία ΣΕΕ ΠΕ.Κ.Ε.Σ. Κρήτης